Obama atokwa na machozi akimshukuru Michelle

Alitokwa na machozi alipokuwa anamshukuru mkewe Michelle pamoja na mabinti wao Malia na Sasha.

"Umeifanya ikulu ya White House kuwa pahala pa kila mtu," alisema kumhusu Michelle.

"Na kizazi kipya sasa kina malengo ya juu kwa kuwa umekuwa mfano mwema kwao."

Wakati wa utawala wake, alianzisha huduma ya bima ya afya na akarasmisha ndoa za wapenzi wa jinsia moja, lakini alisema mabinti wake ndio ufanisi wake mkubwa zaidi.

"Miongoni mwa yote niliyoyafanya maishani, ninajivunia zaidi kuwa baba yenu," alisema.

Haya hapa ni baadhi ya matukio ambayo yalimfanya Obama kutokwa na machozi alipokuwa rais.

Kifo cha bibi yake

Barack Obama alimsifu sana bibi yake aliyefariki siku za mwisho mwisho za kampeni yake ya urais 2008

Bibi yake Barack Obama, Madelyn Dunham, alifariki kutokana na saratani Novemba 3, 2008, siku ya mwisho ya kampeni yake ya urais.

Alitoa hotuba na kumsifu sana katika chuo kikuu cha North Carolina.

"Amekwenda nyumbani," alisema kabla ya kuwaambia watu waliohudhuria mkutano huo kwamba ilikuwa vigumu kwake kuzungumzia kifo cha bibi yake.

Kifo cha Dorothy Height

Barack na Michelle Obama walihudhuria mazishi ya Height 2010

Dorothy Height alifahamika kama "Mlezi wa watetezi wa haki za kiraia Marekani" na aliandamana wakati mmoja na Martin Luther King Jr.

Dorothy alifariki mwaka 2010 akiwa na miaka 98. Alikuwa bado anatetea haki za kiraia hata akiwa mzee.

Na alikuwa kwenye jukwaa wakati wa sherehe ya kuapishwa kwa Obama mwaka 2009.

Mauaji shule ya Sandy Hook

Baada ya mauaji Sandy Hook, Obama aliongoza kampeni ya kurekebishwa kwa sheria za umiliki silaha

Watoto 20, wa umri wa kati ya miaka sita na saba, pamoja na walimu wao sita, waliuawa kwa kupigwa risasi na Adam Lanza mwaka 2012 katika shule ya Sandy Hook.

"Ninaweza tu kutumai kwamba intawasaidia kujua kwamba hamko peke yetu katika maombolezi haya," alisema kwenye hotuba baada ya shambulio hilo.

"Tumeomboleza nanyi, tumewakumbatia watoto wetu."

Mazishi ya Daniel Inouye

Barack Obama... \n\nNipe kichwa kizuri cha makala hapo juu.
Mara saba Barack Obama alipotokwa na machozi